Creative Commons

ממוזער|CC - כמה זכויות שמורות
[ממוזער|שלט בפאב ב[גרנדה (ספרד)|גרנדה מודיע ללקוחות שהמוזיקה שהם מאזינים לה ניתנת להפצה חופשית תחת רישיון Creative Commons]]
ממוזער|'''נעשה באמצעות Creative Commons''', ספר משנת 2017 המתאר את הערך של רישיונות CC
**Creative Commons** ("קריאטיב קומונס"; גם מקוצר לעיתים קרובות לראשי התיבות: **CC**) הוא מוסד ללא כוונת רווח המקדיש את מאמציו להרחבת טווח היצירות הזמין לציבור, על מנת שיוכל לעשות שימוש ביצירות ולחלוק אותן באופן חוקי. שמו מוכר גם מאוסף הרישיונות הסטנדרטיים שחיבר, אשר נועדו לפשט את השיתוף בתוכן ללא ויתור מלא על זכויות יוצרים.

## מטרה
[ממוזער|300px|thumbtime=97|[http://creativecommons.org/videos/wanna-work-together ?Wanna Work Together] – סרטון הסבר על שחרור חומרים לפי תנאי CC](https://he.wikipedia.org/wiki/%D7%A7%D7%95%D7%91%D7%A5:Wanna_Work_Together%3F_with_subtitles_-_Creative_Commons.ogv)
מטרת המיזם היא לאפשר הנגשת מידע מחד גיסא, יחד עם שמירה על זכויות היוצר. הרישיונות מגשרים בין האינטרסים של היוצר לבין האינטרסים של המשתמשים, ובכך נמנעות מחלוקות משפטיות, בין יוצרי תוכן לבין המשתמשים ביצירותיהם, בהתאם לדיני זכויות יוצרים בכל מדינה.

הרישיונות באתר של Creative Commons מאפשרים לבעלי זכויות יוצרים במגוון תחומים: מלל, צילום, סרטונים ואודיו, לוותר על חלק מזכויותיהם לזולת, יחד עם שמירה על על זכויות אחדות שלהם. זאת, בעזרת מגוון של רישיונות וחוזים מוגדרים מראש, ובכללם ויתור חלקי או מוחלט על זכויות היוצרים לטובת רשות הכלל, או רישוי של תוכן חופשי ליצירה, יחד עם נתינת מזכה (קרדיט) לשמו של היוצר. 

המיזם מספק מספר רישיונות תוכן סטנדרטיים שבעלי זכויות יוצרים יכולים להשתמש בהם בעת שחרור יצירתם באינטרנט. כמו כן, מספק המיזם metadata בצורת RMF/XML שמתאר את הרישיון ואת היצירה ומפשט עיבוד ואיתור יצירות תחת רישיונות דומים באופן אוטומטי.

## היסטוריה
מיזם Creative Commons הושק רשמית בשנת 2001, ומרכז הפעילות שלו הוא בסן פרנסיסקו. לורנס לסיג, מייסדו ויושב-ראשו, ייסד את הארגון כאמצעי נוסף להשגת מטרות תיק בית המשפט העליון שלו, *Eldred v. Ashcroft*. הקבוצה הראשונית של רישיונות Creative Commons פורסמה ב-16 בדצמבר 2002. המיזם זכה לפרס ניקה  בטקס Prix Ars Electronica  השנתי, בקטגוריית Net Vision.

בהמשך התפרסמו עוד ארבע גרסאות נוספות (2.0, 2.5 3.0 ו־4.0).

## רישיונות תוכן אחרים
רישיונות Creative Commons אינם הרישיונות החופשיים הראשונים מסוגם. הם נכנסו לשימוש לאחר ה-Open Publication License ולאחר הרישיון לשימוש חופשי במסמכים של גנו (GFDL). ה-GFDL יועד במקור לכתיבת תיעוד של תוכנה. ה-Open Publication License בטל כיום מבחינה חוקית, ויוצרו ממליץ כי מיזמים חדשים לא יעשו בו שימוש. שני הרישיונות דלעיל מכילים חלקים שאין חובה לכלול אותם בעת רישוי היצירה, שלדעת מבקרים מסוימים גורמים לרישיונות אלו להיות פחות חופשיים. ה-GFDL נבדל מרישיונות ה-CC בין השאר בכך שהוא דורש שכל יצירה תכלול עותק של הרישיון וכן בדרישתו שהיצירה תופץ בצורה שתהיה "שקופה", דהיינו, שאינה רכושנית או שלא בצורה סודית.

## סוגי רישיונות

מגוון רישיונות ה-CC מתקבלים מאחד משישה צירופים אפשריים של המאפיינים הבאים, אותם בוחר היוצר שיחולו על יצירתו:
* **דרישת [[ ייחוס (זכויות יוצרים)| ייחוס]]** (by) – בכל שימוש ביצירה יש לייחס אותה ליוצר או לנותן הרישיון כנדרש (זוהי תכונת חובה ברישיונות CC למעט רישיון שחרור לרשות הציבור).
* **שימוש לא מסחרי** (nc) – איסור שימוש מסחרי ביצירה.
* **איסור יצירה נגזרת** (nd) – איסור שינוי, עיבוד או יצירת יצירה נגזרת בהסתמך על יצירה זו.
* **שיתוף זהה** (sa) (Share alike) – בכל הפצה מחדש, שינוי, עיבוד או יצירת יצירה חדשה המתבססת על זו הנידונה, יש להפיץ את היצירה החדשה אך ורק תחת אותו הרישיון.

השילובים הקיימים הם:
* ייחוס (by)
* ייחוס שיתוף זהה (by-sa) – זהו הרישיון הקיים, לדוגמה, בוויקיפדיה, כש-sa הוא הרשאה להפיץ יצירות נגזרות רק תחת רישיון זהה לרישיון של היצירה המקורית. המשמעות המעשית היא כי מותרת העתקת ערכים מהאנציקלופדיה לכל מטרה, ובלבד שיקויימו שני התנאים: ייחוס – ציון כי המידע נלקח מוויקיפדיה, ושיתוף-זהה – גם בפרסום החדש יצוין כי המידע מפורסם תחת רישיון תוכן פתוח "ייחוס שיתוף זהה (by-sa)".
* ייחוס-איסור יצירה נגזרת (by-nd).
* ייחוס-שימוש לא מסחרי (by-nc).
* ייחוס-שימוש לא מסחרי-שיתוף זהה (by-nc-sa).
* ייחוס-שימוש לא מסחרי-איסור יצירה נגזרת (by-nc-nd).

תנאי הרישיונות קובעים כי כל הגבלה כזו יכולה להשתנות או להתבטל כליל עם הסכמה מפורשת מהיוצר, וכי אין זכויות השימוש הרגילות נפגעות במאומה – לדוגמה, עדיין קיימת זכות השימוש ההוגן.

:

## לוקליזציה
עד גרסה 3.0 (כולל) נכתבו רישיונות CC בהתאמה לחקיקה בארצות הברית, ולכן הניסוח המשפטי עלול היה שלא להתאים לחוקי מדינות אחרות. שימוש במודל האמריקני ללא התחשבות בחוק המקומי עלולה לגרום לכך שלא ניתן יהיה לאכוף את הרישיונות, לכן מיזם ה-iCommons (International Commons) עמל על התאמת הניסוח החוקי של הרישיונות לחוקי כל מדינה ומדינה. נכון ל-4 באוקטובר 2009, הרישיונות הותאמו לחוקיהן של 52 מדינות או אזורים, ושמונה מדינות או אזורים נוספים נמצאים בתהליכי עיבוד .

Creative Commons הושק בישראל ב-2004, ב-27 בנובמבר 2005 כל הרישיונות (בגרסה 1.0) הותאמו לחוק הישראלי על ידי המרכז למשפט וטכנולוגיה שבפקולטה למשפטים, אוניברסיטת חיפה. בפברואר 2007 הותאמה גרסה 2.5 גם כן, אולם אין התאמה ישראלית לגרסה 3.0 ואילך.

## כלים למציאת תוכן תחת רישיונות Creative Commons
(רשימה חלקית)
* Gnomoradio
* Yahoo! Creative Commons Search
* החיפוש המתקדם של גוגל
* Common Content
* חיפוש תמונות ה-CC באתר Flickr

## ראו גם
* רשות הציבור (סטטוס "PD")

## קישורים חיצוניים

* 

* אתר Creative Commons הישראלי
* אתר Creative Commons 
* מצגת פלאש המסבירה את הקונספט 

## הערות שוליים

קטגוריה:תוכנה חופשית
קטגוריה:רישיונות זכויות יוצרים
קטגוריה:ארצות הברית: ארגונים